ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

ВИЦЕПРЕМИЕРА И

МИНИСТЪР НА ВЪТРЕШНИТЕ РАБОТИ

Г-ЖА РУМЯНА БЪЧВАРОВА

**ВЪПРОС**

Светослав Димитров Белемезов

народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Изпълнение и спазване на новите мерки относно спиране на ППС в контекста на обща ефективност от нарядите по контрол на пътната безопасност, осъществяван на съответната територия в Районните управления в страната.

**УВАЖАЕМА ГОСПОЖО ВИЦЕПРЕМИЕР,**

Във връзка с изготвеният от МВР анализ на пътно-транспортната обстановка в страната за първите шест месеца на 2015 г., а именно завишаване броят на пътно-транспортни произшествия, нарастващият броя загинали и ранени граждани, официално представихте нови допълнителни мерки по отношение на осъществяваният пътен контрол в страната.

Част от тях се изразяваха в частично връщане на случаите и условията, при които полицейските служители могат да спират ППС при извършвано явно нарушение по ЗДвП, без наличието на видео заснемане или провеждане метода на широкообхватен контрол.

**Във връзка с гореизложеното, желая да Ви поставя следния въпрос:**

При смесените наряди по „пътен контрол”, как е организирано изпълнението и спазването на новите мерки по отношение спиране на ППС, като вторият служител от този наряд, въпреки, че не е на младши изпълнителска длъжност „младши автоконтрольор” е неразделна част от наряда и фактически пряко участва при всяко едно спиране на ППС?

Моля за писмен отговор на поставения въпрос!

София, 02.09.2015г. Народен представител:

Светослав Белемезов